system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Baroul București?
assistant
Baroul București este cel mai numeros barou din România, membru al U.N.B.R., incluzând aproximativ 9.000 de avocați în exercițiu, ceea ce reprezintă aproape jumătate din numarul total al avocaților din întreaga țară. Fondat la 30 septembrie 1831 și reorganizat la 24 iunie 1865, în urma adoptării primei Legi privind organizarea corpului de avocați (decembrie 1864), Baroul din București (de Ilfov, cum s-a numit inițial) a reprezentat nucleul în jurul căruia s-a afirmat și s-a manifestat profesia de avocat în România.

De-a lungul istoriei sale, Baroul București a cunoscut mai multe etape de dezvoltare: 
 între 1831 și 1865 s-au născut premisele organizării moderne; 
 perioada 1865-1921 a reprezentat epoca formării și afirmării, urmată de cea a reîntregirii și consolidării (între cele două războaie mondiale);
 de restriștea din timpul regimului comunist; 
 renașterea post-1989 și integrarea europeană.

Baroul din capitală, consiliul de disciplină și decanii săi au dat întotdeauna tonul în viața Corpului de avocați, reacționând la vicisitudini, corectând defectele și impunând exigențele progresului.

Inițiativele privind modificarea și perfecționarea legislației în domeniu, dialogul cu magistratura și ceilalți factori implicați în distribuirea dreptății, raporturile cu celelalte puteri ale statului ori contactele cu barourile lumii au pornit ori s-au făcut de aici.

Organizarea Baroului București

Adunarea Generală 

 este formată din toți avocații cu drept de exercitare a profesiei, membri ai Baroului București

Decan 
În prezent (mandat 2019-2023):
 Av. Ion DRAGNE

Prodecani 
În prezent (mandat 2019-2023):
 Av. Cătălin-Daniel FENECHIU 
 Av. Flavia TEODOSIU

Consiliul Baroului Bucuresti 
Baroul București este condus de un Consiliu format din 15 membri/consilieri, coordonați de Decanul Baroului și de doi prodecani. Fiecare consilier coordonează activitatea unui anumit domeniu/resort de activitate. Consiliul este ales pentru o perioadă de 4 ani. Actualul Consiliu al Baroului București este ales pentru mandatul 2015-2019.

În prezent Consiliul Baroului Bucuresti are urmatoarea componenta: |DRAGNE ION |- |CIOBANU PETRUT |- |STOICA MIHNEA OCTAVIAN |- |CIOBANU AUREL |- |ILIE-IORDACHESCU  ION |- |NEMES VASILE |- |FENECHIU CATALIN-DANIEL |- |CIOBANU MIHAIL |- |HOTCA MIHAI ADRIAN |- |FRIEDMANN-NICOLESCU IOSIF |- |TEODOSIU FLAVIA CRISTINA |- |TANASESCU MIHAI ALEXANDRU |- |FLOREA GHEORGHE |- |NICU TIBERIUS |- |POPESCU OCTAVIAN |

Maeștrii Baroului București
Bara românească a strălucit începând de la București și radiind de aici în întreaga țară prin maeștri precum: Aristide Pascal, Constantin Bozianu, G. Vernescu, D. Gianni, dintre cei mai vechi, Nicolae Titulescu, Take Ionescu, C.G. Dissescu, Toma Stelian de la sfârșit de veac XIX și început de secol XX, Istrate N. Micescu, „prințul avocaților români”, Dem. I. Dobrescu, Radu D. Rosetti, Petre Pandrea, din „epoca de aur” interbelică, Paul Vlahide, Nicolae Cerveni, Victor Anagnoste din ultimul pătrar de veac au purtat nemuritorul titlu de membru al Baroului București.

Afilieri internaționale 

Baroul București este membru al unor importante organisme internaționale ale profesiei de avocat:
 membru colectiv al Uniunii Internaționale a Avocatilor/Union Internationale des Avocats/U.I.A, din 1927;
 membru colectiv al Baroului Internațional/International Bar Association/I.B.A., din 1992;
 membru fondator al Asociației Barourilor din zona Mării Negre/Black Sea Countries Bar Association/B.C.B.A., din anul 1994.

Note 

! 
Barouri în România
Organizații profesionale din România
Organizații din București